 Wasiir Maxamuud Xaashi Cabdi, Wasiirka Wasaaradda Madaxtooyada Somaliland waxa uu sidan ka sheegay mar uu ka hadlayay dorraad Khamiistii xaflad ballaadhan oo lagu ibo furayay Bangiga cusub ee Primier Bank oo ka mid noqon doona baananka caalamiga ah ee ka hawl galaya Somaliland isaga oo wasiirku bangigan soo dhaweeyey sidoo kalena u mahad naqay shirkadihii iyo baanankii hore dalkan u aaminay ee ku soo dhiirraday in ay dalkan maal gashadaan sidoo kalena ka shaqaystaan balse hoosta ka xaqiiray in loo baahan yahay in baanka dhexe ee Somaliland noqdo kan dusha kala socda baananka gaarka loo leeyahay isaga oo sheegay in xukuumaddu siyaasad cad ka leedahay kobcinta ganacsiga gaarka loo leeyahay iyo sidoo kale awoodaynta baanka dhexeba. 